
„MOST IS KÖTÖTTEM EGY ÜZLETET, AMI GARANCIA 
A BIRODALOMMAL SZEMBEN.” 


— Lando Calrissian™ 

NÉHÁNY SZÓ A LEGO® STAR 
WARS TERVEZOI CSAPATÁRÓL 


LEGO® Star Wars 1999-ben indult útjára, és azóta minden évben új modellekkel 
bővül a termékcsalád. A LEGO Star Wars tervezői csapata tizenegy 
modelltervezőből és négy grafikus tervezőből áll. A csapatban egyaránt vannak 
friss ötleteket hozó kezdő építők, és olyan tapasztalt LEGO Star Wars tervezők is, 
akik már sok modellt mondhatnak magukénak. 


Ez a csapat készen áll új, innovatív LEGO Star Wars modellek megalkotására 
éppúgy, mint a korábbi klasszikus LEGO Star Wars űrhajók új verzióinak 
megalkotására vagy továbbfejlesztésére. LEGO Star Wars termékcsaládunk 
elsődleges célja klassz, szórakoztató és inspiráló LEGO Star Wars modellek 
megalkotása a gyermekek számára. 


A LEGO Direct esetében alkalmunk adódik még nagyobb méretű, még nehezebb 
feladatot jelentő modellek kialakítására is, fokozott figyelmet fordítva a 
pontosságra és a részletekre. Ezeknek a modelleknek a kifejlesztése szórakoztató 
és izgalmas, ugyanakkor hatalmas kihívás is! Mindig a legjobbat próbáljuk 
nyújtani, és reméljük, hogy élvezni fogod ezek megépítését. 


Kellemes építést! 


Jens Kronvold Frederiksen 
Tervezési igazgató, LEGO® Star Wars™ 
Tervezési igazgató: Jens Kronvold Frederiksen 

Ralph McQuarrie © & ™ Lucasfilm Ltd. 
FELHŐVÁROS BEMUTATKOZIK 


A szépségéről és luxusáról híres, lenyűgöző Felhővárost tibanna-gáz kitermelő 
kolóniaként alapították. Több milliónyi turista, munkás és kiszolgáló személyzet 
lakja, és az egész a Bespin nevű gázóriás fölött lebeg. Az állomás 59 000 km 
magasan úszik a Bespin magja fölött, míg korongjának átmérője körülbelül 16,2 
kilométer. 3600 antigravitációs motor és vonósugár generátor tartja az óriási 
várost a bolygó fölött. A városnak 392 szintje van, amelyek között megtalálhatók 
platformok és szobák is a lakosok és a látogatók számára. A város legfelső 50 
szintje luxus üdülőhelynek számít, amelyben olyan híres kaszinókat látogathatsz 
meg, mint a Yarith, Bespin és a Pair O’Dice. Az alacsonyabb szinteken laknak a 
munkások, akik a kitermeléssel és a tibanna-gáz feldolgozásával foglalkoznak. 


A tibanna-gáz kitermelést a város oldalából kibocsátott vonósugár teszi lehetővé, 
amely a gázkitermelő reaktorgömb felé konvergál, és olyan energiatölcsért 
formál, ami kitermeli a tibanna-gázt a Bespin alsóbb légköréből, több mint 


23 000 kilométer mélységből. A gázt felkényszerítik a gömb alsó nyílásához, 
ahonnan az továbbhalad a reaktortörzsbe, és végezetül több, kisebb 
reaktorjáratba jut, ahol egy feldolgozószárnyon keresztül megszűrik. 


Mindegyik szárnyban található egy szénfagyasztó kamra, ahol a tibanna-gázt 
karbonittal keverik, hogy utána gyorsfagyasztással meg tudják őrizni. Az egyik 
kamra arról híres, hogy itt fagyasztották a csempész Han Solót karbonitba, 
miután a Birodalmi erők elfogták. 


A Felhővárosban eltöltött idő emlékezetes, de költséges élmény, mert a luxus 
üdülőhelyek gyakran akár 5000 birodalmi kreditet is elkérnek egyetlen éjszakáért. 
A népszerű turista tevékenységekhez tartozik a szerencsejáték, a felhőautós 
városnézés és alkalmanként látogatás a helyi kitermelő üzemekbe. 

TÉNYEK ÉS ADATOK 


Felhőváros 
Lakosság 
5,5 millió 
Helyszín 
Bespin 
Átmérő 
16,2 km 
Elsődleges funkciója 
Tibanna-gáz kitermelés és feldolgozás 


Slave I 
• Módosított Firespray-31 osztályú járőr és támadó jármű 
• Eredetileg Jango Fett, később fia, Boba Fett™ vezette 
• Maximális sebessége 1000 kilométer óránként 


Twin-Pod felhőautó 
• A Bespin Motors tervezte és gyártja azzal a céllal, 
hogy őrjáratot végezzen a Felhőváros körüli égen 
• Kyromaster kettős ionhajtómű rendszer 
• Maximális sebessége 1500 kilométer óránként 

ISMERKEDJ MEG A MODELLTERVEZŐVEL 


Mi volt az első lépés, hogy Felhővárosból LEGO® szett készülhessen? 
Mondhatni, hogy korán nekiláttam! Évekkel azelőtt, hogy döntés született 
volna egy új Felhőváros kifejlesztéséről, építettem egy kisméretű Slave I 
modellt, ami Boba Fett™ hajója volt, egy későbbi Bespin szettre gondolva. 
Mivel én is LEGO® Star Wars rajongó és gyűjtő vagyok, Felhőváros mindig 
egyéni kívánságlistám élén szerepelt, így már korán elkezdtem különféle 
koncepciókat kialakítani ezzel kapcsolatban. Számomra a Slave I Felhőváros 
része. Nélküle egyetlen bespini készlet sem lenne teljes. 


Később a tervezés során felismertem, hogy ki kell alakítanom egy helyet ahol 
el tudom helyezni a karbonitba fagyasztott Han Solo™ figurát – máskülönben, 
hogyan tudná Boba Fett elvinni a jutalmát? Ez elég nagy feladatot jelentett egy 
ilyen kis modellnél! 


Milyen referenciaanyagokat használtál? 
A referenciák és az ihlet fő forrása az V. epizód, A BIRODALOM VISSZAVÁG 
képernyőképei voltak. Érdekes volt megfigyelni, hogyan változtak a 
fényviszonyok a filmben, ami egyes területeken színváltozásokat is okozott. Úgy 
gondolom, hogy kora reggel lehet, amikor hőseink megérkeznek. Utána eltelik 
a nap, és amikor megszöknek, már éppen alkonyodik. Fontos volt ezt észben 
tartani, amikor például a leszállóplatform színét választottam ki: tudtam, hogy 
ez valójában halványszürke, de így sosem jelenik meg a filmen. Ezért döntöttem 
úgy, hogy melegebb barna és sötétbarna legyen ez a terület. 


Hans Burkhard Schlömer 


Mi volt különlegesen inspiráló Felhőváros elrendezésében? 
Nekem, mint tervezőnek, a filmbeli helyszín egyszerűen lenyűgöző. Ez egy 
nagyon finom Art Deco stílus. Rengeteg apró részletet lehet felfedezni, ha valaki 
vizsgálódni kezd. Azt akartam, hogy ezek a részletek az én készletemben is 
meglegyenek. Az összes! 


A hangulat és a színek is változnak, ha átmegyünk az egyik területről a másikra. 
Ez olyan, mint egy színkód! Habár a szobák és a folyosók kezdetben főleg fehérek, 
nyitottak és szellősek, ez gyorsan átadja a helyét egy nyomasztó sötétvörösnek, 
amikor belépünk a börtön területére. Kedvenc részletem a „fenyegető tekintet“ a 
börtöncellák külső falain – világítótestek figyelik komoran az elhaladó embereket. 


Mi volt a tervezési folyamat legnagyobb kihívást jelentő része? 
Felhőváros tervezése nem volt egy nyílegyenes folyamat. Ilyen vagy olyan 
formában, de a belső tér legnagyobb része már létezett, de az általános 
koncepció többször is átalakult. Az egyik nagy feladat az volt, hogy úgy illesszem 
egymáshoz az összes szobát, hogy azok kiadják a modell formáját. Felhőváros 
tetején és külső burkolatán végigfutó négy gerenda hatékonyan ellátja ezt a 
feladatot, anélkül, hogy akadályozná valamelyik játékterülethez a hozzáférést. A 
cél a Halálcsillag játékkészlethez hasonló formanyelv elérése volt, csak kevesebb 
építőelemmel, és az összes termet egy szinten elhelyezve. 


Hans Burkhard Schlömer 

A készlet melyik tulajdonsága tetszik neked a legjobban? 
Valójában két kedvencem van! Az egyik az, hogy a termek logikus rendben 
helyezkednek el, így lehetővé teszik, hogy a történetet a filmen látott sorrendben 
játsszuk el. A másik az, hogy a készletben található két kisebb jármű, amelyek közül 
az egyik egy twin-pod felhőautó – egy olyan jármű, amilyet már nagyon régen nem 
láttunk LEGO® formában. 


Mennyire tér el ez a szett azoktól, amelyeken korábban dolgoztál? 
Felhőváros biztosan a legnagyobb szett, amit eddig készítettem. Ennek a tervezése 
még az UCS Millennium Falcon™ tervezésénél is tovább tartott! 


Volt olyan eleme az eredeti konstrukciónak, 
ami nem került bele a végleges változatba? 
Kívülről Felhőváros olyan, mint egy lebegő gomba. Azonban, a tervezési eligazítás 
szerint kifejezetten játékkészletet kértek, a játékkészleteknek pedig szilárd alappal 
kell rendelkezniük, és hozzáférhetőknek kell lenniük. Ez azt jelenti, hogy az egész szett 
felemelése egy állványra és fedelekkel való beborítása szóba sem jöhetett. Ahhoz, hogy 
a kívánt minőséget elérjük, egy olyan platformot kellett kialakítanunk, ami közelebb 
volt a földhöz. Ezt nem számítva, szinte mindent el tudtam helyezni a szettben, amit 
csak akartam! 


Más meglepetések is várnak a szettben az építőkre? 
A különféle építések változatossága meglepheti az építőket, de ez kellemes lesz! Például 
a kettes csomag sokféle olyan elemet tartalmaz, amiből egy részletesen kidolgozott 
űrhajó építhető. A következő csomagban pedig nincs más – csak kockák! Nagy téglák, 
és ezekből lehet megépíteni Felhőváros kereszt alakú bázisát. Összességében remélem, 
hogy az építési folyamat másoknak is értelmes, érdekes, és remek építési élményt 
szerez egészen az utolsó csomagig. Élvezd a felhők között töltött időt! 

ISMERKEDJ MEG A GRAFIKUS 
TERVEZŐVEL! 


Madison O’Neil 


Mi az első lépés a minifigurák tervezésekor? 
A legelső lépések közé tartozik annak eldöntése, hogy melyik figurákat vegyük 
be a készletbe, és annak meghatározása, hogy ezek megtervezéséhez mire van 
szükség. Szükség lesz új elemekre, vagy a meglévő elemekre lesz szükség más 
színekben? Hány nyomtatott elemre lesz szükség? A karakterekhez szükség 
lesz textilre? Hogyan lehet újszerűvé és izgalmassá tenni ezeket a klasszikus 
karaktereket? Ezeknek a kérdések a megválaszolása után tudjuk elkezdeni a 
konkrétabb tervezési feladatokat. 


Milyen referenciaanyagot használtál? 
Felhőváros egy jellegzetes, klasszikus helyszín, ezért nem volt nehéz 
referenciaanyagot gyűjteni róla. Kedvenc módszerem a referenciák 
összegyűjtésére, hogy figyelmesen végignézem a filmet, és rögzítem azoknak 
a jeleneteknek vagy szereplőknek a képkockáit, amelyekre szükségem van. 
Rájöttem, hogy bár számtalanszor végignéztem már, mégis mindig találok új 
részleteket. A készletben nekem az jelentette a legnagyobb meglepetést, amikor 
észrevettem, hogy Lando köpenyének belső varrása bonyolult mintát követ, és ezt 
a részletet sikerült a minifigurájába is beépíteni. 


Hogyan sikerült megjeleníteni a karakterek személyiségét 
a megjelenésükben? 
Úgy gondolom, hogy a minifiguráknál a személyiség döntően az arckifejezéseken 
keresztül jeleníthető meg. Egy minifigura fej elülső oldalán általában egy 
kissé semleges kifejezést képzelünk el, egy finom mosolyt vagy egy kis fintort, 
attól függően, hogy kit ábrázol. A fej hátsó oldala az, ahol tovább fokozhatjuk 


a jellegzetességet, hogy bemutassuk a karakter további személyiségét 
vagy történetét. Ilyen például Lando széles, elbűvölő mosolya, vagy Luke 
megdöbbenése, amikor rájön (vigyázat spoiler), hogy Darth Vader™ az apja. 


Bár a minifigurát kicsik, nagyon sok részlet megjelenik rajtuk. Hogyan lehet 
ábrázolni az „öltözéket“ és az arcokat az ilyen apró figurákon? 
Van egy bizonyos szintű részletesség, amit „LEGO® Star Wars DNS“-nek 
tekintünk, és minden, ami ezen túl van, már kiesik abból a keretből, amit mi 
megszokott, esztétikusan megtervezett kialakításnak tartunk.A minifigurák 
tervezése arról szól, hogy rangsoroljuk az egyes karakterek legfontosabb és 
legjellegzetesebb jellemzőit, és közben talán kiszűrjük azokat a részleteket, 
amelyeket esetleg nem lehet jól bemutatni a minifigurák méretében. 


Melyik minifigurát tervezted a legnagyobb örömmel? Melyik minifigura 
tervezése volt a legnehezebb? 
Ebben a készletben a kedvenc dekorációm éppen az, amit a legnehezebb volt 
elkészíteni. Igazán kényes feladat volt Leia hercegnő felhővárosi ruhájának 
mintáját minifigura méretre lekicsinyíteni, és ugyanez igaz Lando köpenyének 
belső, ismétlődő mintájára is. Úgy érzem azonban, hogy ezek a részletek és az új 
ruhák izgalmas kiegészítői a LEGO Star Wars választéknak, és izgalmas élményt 
jelentenek a rajongóknak. 


Madison O’Neil 

